《看牡丹二首》
唐代·孙鲂

莫将红粉比秾华，红粉那堪比此花。隔院闻香谁不惜，

出栏呈艳自应夸。北方有态须倾国，西子能言亦丧家。

输我一枝和晓露，真珠帘外向人斜。

看花长到牡丹月，万事全忘自不知。风促乍开方可惜，

雨淋将谢可堪悲。闲年对坐浑成偶，醉后抛眠恐负伊。

也拟便休还改过，迢迢争奈一年期。

作者简介：孙鲂（940年前后在世），字伯鱼，江西乐安（全唐诗作南昌）人，为五代南唐著名诗人。